Maarja Merivoo-Parro

Maarja Merivoo-Parro (sündinud 25. märtsil 1986 Tallinnas) on eesti ajaloolane ja ajakirjanik.

Ta on tegutsenud Raadio 2 tegevtoimetaja, ETV2 toimetajana, Läti Raadio saatejuhina ning Tallinna Ülikooli nooremteaduri ja õppejõuna. Lisaks on ta rahvusvahelise välisbalti mäluorganisatsioonide liidu Baltic Heritage Network juhatuse liige.Maarja Merivoo-Parro, Sirp
2018. aastal kaitses ta Tallinna Ülikooli Humanitaarteaduste instituudis doktoritöö. 

Ta on tegelenud performance-kunsti, moderntantsu ja muusikaga nii instrumentalisti kui ka vokalistina. Kasutab artistinime Aprillo. Ekke Vasli 2009. aasta filmis "Kalevipoeg" mängis ta Tiit Ojasoo Kalevipoja kõrval Saarepiigat ning episoodiliselt on teda olnud näha ka vend Rasmus Merivoo filmides.  

Maarja Merivoo-Parro kutsus 2016. aastal ellu Raadio 2 iga-aastase bändisärgipäeva ning on kuulunud lauluvõistluste "Eesti laul" ja "Laulukarusselli" žüriisse.

Isiklikku
Tema vend on Rasmus Merivoo.

Viited

Välislingid

Kategooria:Eesti saatejuhid
Kategooria:Eesti ajaloolased
Kategooria:Eesti ajakirjanikud
Kategooria:Eesti muusikud
Kategooria:Eesti tantsijad
Kategooria:Eesti näitlejad
Kategooria:Sündinud 1986